মার্টিন ডনেলি
মার্টিন প্যাটারসন ডনেলি (; জন্ম: ১৭ অক্টোবর, ১৯১৭ - মৃত্যু: ২২ অক্টোবর, ১৯৯৯) নরুয়াগিয়ায় জন্মগ্রহণকারী বিখ্যাত নিউজিল্যান্ডীয় আন্তর্জাতিক ক্রিকেট তারকা ও রাগবি ইউনিয়নের খেলোয়াড় ছিলেন। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৩৭ থেকে ১৯৪৯ সময়কালে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছিলেন। ঘরোয়া প্রথম-শ্রেণীর নিউজিল্যান্ডীয় ক্রিকেটে ওয়েলিংটন ও ক্যান্টারবারি দলের প্রতিনিধিত্ব করেছেন। ইংরেজ কাউন্টি ক্রিকেটে ওয়ারউইকশায়ার, মিডলসেক্স, মেরিলেবোন ও অক্সফোর্ড বিশ্ববিদ্যালয়ের পক্ষে খেলেছেন। দলে তিনি মূলতঃ বামহাতি ব্যাটসম্যান হিসেবে খেলতেন। এছাড়াও, স্লো লেফট-আর্ম অর্থোডক্স বোলিংয়ে পারদর্শীতা দেখিয়েছেন ‘স্কুইব’ ডাকনামে পরিচিত মার্টিন ডনেলি।
ওয়েন ডানেল
ওয়েন রবার্ট ডানেল (; জন্ম: ১৫ জুলাই, ১৮৫৬ - মৃত্যু: ২১ অক্টোবর, ১৯২৯) পোর্ট এলিজাবেথে জন্মগ্রহণকারী প্রথিতযশা দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৮৮৮-৮৯ মৌসুমে দক্ষিণ আফ্রিকার ক্রিকেটের ইতিহাসে অনুষ্ঠিত সর্বপ্রথম টেস্টে অধিনায়কের দায়িত্ব পালনের বিরল কীর্তিগাথা রচনা করেন ওয়েন ডানেল। এছাড়াও শুরুর দিককার ফুটবলার হিসেবে ১৮৭৭ সালের এফএ কাপ ফাইনালে অক্সফোর্ড বিশ্ববিদ্যালয়ের পক্ষে খেলেছিলেন।